Държавен вестник, бр. 43, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  43
(7) В случай че несъответствието не може 
да бъде отстранено и партидата не може да 
бъде използвана за целите по ал. 6, инспекторът 
издава констативен протокол с предписания 
партидата да бъде унищожена.
(8) В случай че не бъдат изпълнени предпи-
санията в констативния протокол от търговеца 
или негов представител, инспекторът съставя 
акт за установяване на административно нару-
шение по реда на Закона за административните 
нарушения и наказания. 
Чл. 22. (1) Митническите органи приемат 
декларацията по износа и/ или декларации по 
допускане за свободно обращение на партидите 
пресни плодове и зеленчуци, когато:
1. партидата е придружена от сертификат за 
съответствие, издаден от контролния орган, или 
2. контролният орган ги уведоми писмено, 
че на партидата е издаден сертификат за съот-
ветствие на качеството или че не е необходимо 
неговото издаване с оглед на оценка на риска 
съгласно чл.6. 
(2) Митническите органи могат да приемат 
декларацията по износа и/ или декларации по 
допускане за свободно обращение на партидите 
пресни плодове и зеленчуци и когато партидата 
е придружена от сертификат за съответствие, 
издаден от компетентен орган на одобрена 
трета държава.
(3) Митническите органи предоставят на 
Министерството на земеделието и храните ця-
лата информация, необходима за извършване 
на проверките за съответствие на качеството.
Чл. 23. (1) Когато партидата пресни плодове 
и зеленчуци е с произход Европейски съюз и е 
предназначена за вътрешния пазар и качеството 
и означението є съответстват на изисквани-
ята на стандартите за предлагане на пазара, 
сертификат за съответствие по чл. 21, ал. 1 се 
издава от инспектора по искане на търговеца.
(2) Когато партидата по ал. 1 не съответства 
на изискванията на стандартите за предлагане 
на пазара, инспекторът издава констативен 
протокол по приложение № 1 с предписания за 
отстраняване на констатираните несъответствия.
(3) Партидата, за която е издаден констативен 
протокол по ал. 2, не може да бъде премест-
вана без писмено разрешение на инспектора, 
издал протокола.
(4) В случай че несъответствието не може 
да бъде отстранено, инспекторът издава кон-
стативен протокол с предписания партидата 
да бъде използвана за фураж, за промишлена 
преработка или за друга нехранителна цел.
(5) В случай че несъответствието не може 
да бъде отстранено и партидата не може да 
бъде използвана за целите по ал. 4, инспекторът 
издава констативен протокол с предписания 
партидата да бъде унищожена.
(6) В случай че не бъдат изпълнени предпи-
санията в констативния протокол от търговеца 
или негов представител, инспекторът съставя 
акт за установяване на административно нару-
шение по реда на Закона за административните 
нарушения и наказания. 
(7) След приключване на проверката ин-
спекторът попълва формуляр за проверка за 
съответствие по приложение № 2 в три екзем-
пляра, като един от тях се връчва на търговеца. 
Чл. 24. Министерството на земеделието и 
храните уведомява периодично Европейската 
комисия за издадените от инспекторите кон-
стативни протоколи. 
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Контрол за съответствие“ са материалните 
и правните действия, извършени от оправомоще-
ни лица с цел проверка дали партидата отговаря 
на изискванията за качество на плодовете и 
зеленчуците съгласно общия или специфичните 
стандарти за предлагане на пазара.
2. „Търговец“ е всяко физическо или юриди-
ческо лице, което излага, предлага за продажба, 
доставя или реализира на пазара по друг начин 
за своя или чужда сметка пресни плодове и 
зеленчуци съгласно изискванията за качество 
на плодовете и зеленчуците в общия или в спе-
цифичните стандарти за предлагане на пазара.
3. „Идентификация“ е проверка за устано-
вяване съответствието на партидата и придру-
жаващите я документи.
4. „Партида“ е количество продукти, пред-
ставени като еднородни по отношение на: 
страната, от която произхождат; лицето, което 
ги е пакетирало; вида; класа на качество; сорта; 
размера (когато продуктът се окачествява по 
размер); опаковката и маркировката.
5. „Пратка“ е наличното количество проду-
кти на даден търговец по време на контрола и 
отразено в документите. Тя може да включва 
един или няколко вида продукти и да се състои 
от една или повече партиди.
6. „Вътрешен пазар“ е предлагане на пар-
тиди (пресни плодове и зеленчуци) в страни-
те – членки на Европейския съюз. 
7. „Опаковка“ е индивидуално опакована 
част от партида, включително съдържанието 
є, с цел съхранение и улесняване на товаро-
разтоварните работи и транспортирането на 
продукти в насипно или подредено състояние, 
така че да бъдат избегнати повреди, дължащи 
се на физически манипулации и транспортиране.
8. „Подходящи опаковки“ са гаци, щайги, 
чували, кашони, палети и други опаковки, които 
са съобразени с вида, големината, твърдостта 
и издръжливостта на продукта и го предпазват 
от механични повреди и овлажняване.
9. „Местно производство“ са пресни плодове 
и зеленчуци, произведени на територията на 
Република България.
10. „Вземане на проба“ е отделяне на опре-
делено количество от партидата с цел проверка 
за съответствие.